На основу члана 132. Закона о средњем образовању и васпитању („Служббени гласник Републике Српске“, 41/18) и Уредбе са законском сбагом о измјени и допунама Закона о средњем образовању и васпитању („Службени гласник Републике Српске“, број: 35/20), члана 179. став 3. Закона о раду („Службени гласник Републике Српске“, број: 1/16 и 66/18), одредби Посебног колективног уговора за запослене у области образовања и културе Републике Српске („Службени гласник Републике Српске“, број: 70/19), Школски одбор Јавне установе Средњошколски центар „Јован Цвијић“ Модрича, након консултација са синдикалном организацијим школе, на четрдесетпрвој сједници одржаној 22.6.2020. године, на приједлог директора доноси:

П Р А В И Л Н И К

о бодовању радника који су дјелимично или у потпуности изгубили норму/проценат радног времена

ОПШТЕ ОДРЕДБЕ

Члан 1.

Овим Правилником утврђују се критеријуми, начини и поступак отказивања уговора о раду у случају престанка потребе за радом радника усљед организационих, економских и технолошких разлога, односно промјена у наставном плану и програму и смањеног броја ученика/одјељења у ЈУ Средњошколски центар „Јован Цвијић“ Модрича (у даљем тексту: Школа).

Члан 2.

У Школи , усљед промјене у наставном плану и програму, смањеног броја ученика, или статусне промјене школе, може доћи до смањења броја потребних наставника, стручних сарадника и осталих запослених, односно до умањења процента радног времена/норме.

Школа је дужна да предузме све потребне мјере збрињавања радника за чијим радом је дјелимично или у потпуности престала потреба за радом у школи.

Члан 3.

(1) Прије почетка, сваке школске године, директор Школе преиспитује потребан број наставника, стручних сарадника и осталих радника и у оним дијеловима процеса рада гдје постоји потреба за тим, утврђује радна мјеста за којим је евентуално престала потреба и радна мјеста са непуним радним временом.

(2) Након утврђеног чињеничног стања, директор Школе писаним путем обавјештава Комисију за одређивање технолошког вишка, која су то радна мјеста на којима је потреба за радницима престала у цјелости или дјелимично.

(3) Бодовање извршилаца на радним мјестимa из става (1) овог члана врши се када је број извршилаца већи од једног.

ПОСЕБНЕ ОДРЕДБЕ

Члан 4.

Технолошким вишком ( дјелимичино или у потпуности) се проглашава радник , који бодовањем свих појединачних критеријума утврђених Посебним колективним уговором и овим Правилником оствари најмањи број бодова.

Члан 5.

Основни критеријуми за бодовање радника који су дјелимично или у потпуности изгубили норму (проценат радног времена) у Школи су:

а) године радног стажа,

б) статус члана породице погинулог борца Одбрамбено-отаџбинског рада Републике

Српске,

в) здравствено стање радника и

г) степен стручне спреме.

Члан 6.

Бодовање по основу критеријума из члана 5. Правилника, врши се на сљедећи начин:

1) Године радног стажа:

1. За једну годину радног стажа у васпитно-образовној

установи ..........................................................................................................6 бодова;

1. За једну годину радног стажа у васпитно-образовној установи,

као неверификован радник ........................................................................... 3 бода;

1. За једну годину радног стажа оствареног на другим пословима,

ван васпитно-образовне установе ................................................................. 2 бода;

Документи на основу којег се врши бодовање радника по основу дужине радног стажа су: увјерење издато од стране школе, од надлежне установе (послодавца),код којег је радник био запослен, које садржи податке о врсти посла, степену стручне спреме и дужини оствареног стажа по врстама посла.

Уколико радик из оправданих разлога не може прибавити наведено увјерење, дужина радног стажа може се доказати и фотокопијом радне књижице.

2) Раднику који има статус члана породице погинулог борца Одбрамбено-отаџбинског

рата Републике Српске .. 9 бодова;

Документ на основу којег се врши бодовање радника који има статус члана породице погинулог борца је Рјешење /Увјерење општинског /градског/органа управе надлежног за борачко-инвалидску заштиту о утврђеном статусу члана породице погинулог борца Одбрамбено-отаџбинског рата Републике Српске.

3) Здравствено стање радника:

1. Инвалидитет прве и друге (I и II) категорије

или 100 % иналидитет................................................................... 14 бодова;

1. Инвалидитет треће (III) категорије

или 90% инвлидитет...................................................................... 12 бодова;

1. Ивалидитет четврте (IV) категорије

или 80% инвалидитет ................................................................... 10 бодова;

1. Ивалидитет пете (V) категорије

или 70% ивалидитет........................................................................ 8 бодова;

1. Ивалидитет шесте (VI) категорије

или 60% инвалидитет ......................................................................6 бодаова

1. Инвалидитет седме (VII) категорије

или 50% инвалидитет .................................................................... 5 бодова;

1. Инвалидитет осме( VIII) категорије

или 40% инвалидитет ...................................................................... 3 бода;

1. Инвалидитет девете (IX) категорије

или 30% инвалидитет....................................................................... 2 бода;

1. Ивалидитет десете (X) категорије

или 20% инвалидитет....................................................................... 1 бод.

Документ на основу којег се врши бодовање радника који има статус инвалида је увјерење општинског/градског органа управе надлежног за утврђивање статуса инвлаида.

4) Стручна спрема предвиђена актом о систематизацији радних мјеста, за радно мјесто

на које је радник распоређен:

1. Висока стручна спрема – седми степен ...................................................... 12 бодова;
2. Виша стручна спрема – шести степен ........................................................ 10 бодова;
3. ВКВ – пети степен и специјалиста ........................................................ 8 бодова;
4. Средња стручна спрема – четврти степен ................................................. 6 бодова;
5. Средња стручна спрема – трећи степен .................................................... 5 бодова;
6. Неквалификовани радник........................................................................... 4 бода;

Документ на основу којег се врши бодовање по основу овог критеријума је диплома о стеченом образовању.

Уколико радник има виши степен стручне спреме од предвиђеног актом о систематизацији радних мјеста за радно мјесто на које је распоређен, признаје му се и бодује стручна спрема потребна за радно мјесто на које је распоређен.

Сви документи на основу којих се врши бодовање предају се Комисији у оригиналу или овјереној копији.

Члан 7.

1. Бодовање радника по основу утврђених критеријума из Правилника врши Комисија за одређивање технолошког вишка ( у даљем тексту: Комисија).
2. Комисију именује директор школе.
3. Комисију чине три члана, од којих два члана предлаже Наставничко вијеће, а једног члана репрезентативна синдикална организација.
4. Мандат комисије за утврђивање технолошког вишка траје двије (2) године.

Члан 8.

(1) Радника или члана уже породице радника који је члан Комисије, а који би бодовањем могао бити проглашен технолошким вишком, предлагач из члана 7. овог Правилника ће замијенити новим чланом.

(2) Комисија врши прикупљање документације за критеријуме који се бодују и у року од 15 дана резултате објављује на огласној табли Школе

3. Обавјештење о потребној документацији објављује се на огласној табли школе.

4. Рок за доставу документације из претходног става је осам дана од дана објављивања.

(5) Комисија врши бодовање према критеријумима наведеним у члану 5. и 6. овог Правилника.

(6) Радник који сматра да није правилно бодован има право приговора Школском одбору у року од осам (8) дана од дана објављивања резултата бодовања.

(7) Школски одбор је обавезан да у року од седам (7) дана од дана пријема приговора, исти размотри и донесе коначну одлуку која је извршна.

Члан 9.

1. Радника за кога Комисија примјеном утврђених критеријума утврди да има најмање бодова може бити:

а) одређен за умањење норме,

б) упућен на актив директора ради допуне норме,

в) проглашен технолошким вишком.

1. У случају да два или више радника при бодовању имају исти број бодова, предност ће имати онај радник који је у претходној години дјелимично или у потпуности изгубио норму.
2. Уколико нико од радника не оствари предност у складу са претходним ставом, предност ће имати онај радник који је остварио већи број бодова по основу радног стажа у васпитно-образовној установи, односно који има дужи радни стаж у образовању.
3. Рјешење о проглашењу дјелимичног или потпуног технолошког вишка радника, доноси директор на приједлог Комисије за утврђивање технолошког вишка.

Члан 10.

(1) Радник који је Рјешењем проглашен радником за чијим је радом потпуно или дјелимично престала потреба, има право на преузимање без конкурса, од стране друге школе која се налази на подручју за које је основан Актив директора средњих школа, уколико је радник са тим сагласан.

(2) Раднику, за чијим радом је потпуно престала потреба, коме се не може обезбиједити право из претходног става, престаје радни однос у складу са Законом о раду, Законом о средњем образовању и васпитању и Колективним уговором.

Члан 11.

Радник за чијим радом је у Школи дјелимично или потпуно , односно привремено или трајно престала потреба, остварује своја права у складу са Законом о раду, Законом о средњем образовању и васпитању и Посебним колективним уговором за запослене у области образовања и културе Републике Српске.

ЗАВРШНЕ ОДРЕДБЕ

Члан 12.

Измјене и допуне Правилника врше се на начин и по поступку по којем је и донесен.

Члан 13.

За сва питања која нису регулисана овим Правилником, примјењиваће се одредбе Закона о раду, Закона о средњем образовању и васпитању и Посебног колективног уговора за запослене у области образовања и културе Републике Српске.

Члан 14.

Правилник ступа на снагу осмог дана од дана доношења.

Члан 15.

Ступањем на снагу овог Правилника престаје да важи Правилник о технолошком вишку радника, број: 611-319/2017 од 10.4.2017, као и Одлука о измјенама и допунама Правилника о технолошком виску радника, број: 611-303-1/2019 од 22.4.2019. године.

Број:611-670-1/2020

Датум: 22.6.2020. године Предсједник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мара Драгичевић, проф.